
ДО 
ОБЩИНСКИ СЪВЕТ
БУРГАС

ДОКЛАДНА ЗАПИСКА

От МАНОЛ ТОДОРОВ, ЗАМ.-КМЕТ „СПОРТ И ТУРИЗЪМ“
 ОБЩИНА БУРГАС


Относно: Даване на съгласие за допълнение на Спортния календар на Община Бургас и за финансово подпомагане на изявени бургаски спортисти 
 

УВАЖАЕМИ ОБЩИНСКИ СЪВЕТНИЦИ,
 
Настоящата докладна записка е във връзка с постъпили в Община Бургас писма от  сдружения с нестопанска цел за предоставяне на финансова подкрепа за спортни дейности и за допълване с мероприятия на Спортния календар за настоящата година. 
В Община Бургас е постъпило ново предложение от Българска федерация на силовите атлети с инициатива за реализиране на кръг от Държавно първенство по силов многобой 2024 г., като част от национална кампания на Министерство на младежта и спорта и Спортната асоциация на МВР под мотото „Силните срещу дрогата“.
В Държавното първенство по силов многобой 2024 г. ще вземат участие най-добрите български атлети. Отправено е предложение Община Бургас да стане традиционен домакин на тази инициатива в рамките на кампанията „Мисия Родина“. Събитието има за цел да стартира провеждането на спортни прояви, в които да се преплитат българският фолклор и история, българските традиции и танци. 
Всички събития на Федерацията ще бъдат широко отразени по медиите, по телевизия БГ+, БНТ, bTV, Нова Телевизия и др., в големите печатни издания, както и в реално време /стрийминг/ на фейсбук страницата и на сайта на Федерацията. 
По повод отправеното искане до Община Бургас, се предлага включване на проявата в Спортния календар с финансово подпомагане в размер на 3 000 лв., осигурени за сметка на средствата по Приложение №13.5, т.37 - Традиционен шампионат по автомобилизъм „Писта Бургас 2024“. 
С писмо вх.№ 78-00-311/07.05.2024 г. от Спортен клуб по подводен риболов „Черноморец“ уведомяват, че предстои провеждане на 34-то Евро-Африканско първенство по подводен риболов в турския град Оджаклар. Поради липса на финансиране от частни и държавни институции, Българската федерация изпитва финансови трудности да обезпечи провеждането на нормален тренировъчен лагер и участие на Българския национален отбор на този международен форум. В тази връзка е отправена молба до Община Бургас да бъде  подпомогнат финансово спортният клуб. След направени разчети, в рамките на бюджета за спорт може да бъде осигурено финансиране от 1 000 лв. по посочената молба, за сметка на средствата по Приложение №13.5, т.37 - Традиционен шампионат по автомобилизъм „Писта Бургас 2024“. 
С постъпило писмо с вх.№78-00-308/30.04.2024 г. от СК по свободна и класическа борба „Бургас“ заявяват участие на техни състезатели по борба на Европейско първенство U15 по свободна борба в Лутраки, Гърция, за което се нуждаят от финансова подкрепа. Представено е Удостоверение от Българската федерация по борба, че състезателката И. М. П. е избрана да участва на посоченото първенство. По искането се предлага да се отпусне сума от 2 000 лв. от бюджета за спорт, която да бъде за сметка на средствата по Приложение №13.5, т.37 - Традиционен шампионат по автомобилизъм „Писта Бургас 2024“. 
Друго искане за финансово подпомагане е постъпило с писмо с вх. № 78-00-199/25.04.2024 г. от КБ „Черноморец - Бургас“ също по повод участие на състезатели от клуба на Европейското първенство U15 по свободна борба в Лутраки, Гърция. Това са състезателите  Я. Г. К., В. М. Г. и Г. П. И. По отношение на финансирането, съобразно бюджета за спорт се предлага сума общо от 5 000 лв., която да бъде за сметка на средствата по Приложение №13.5, т.37 - Традиционен шампионат по автомобилизъм „Писта Бургас 2024“. 
В Община Бургас е постъпило уведомително писмо с вх.№78-00-354/07.06.2024 г. от Българска федерация колоездене (БФК), с което потвърждават участието на двама състезатели от КК „Черноморец - Бургас“ – Д. Я. и В. Г. в националния отбор на писта за юноши старша възраст и мъже до 23 г. за Европейско първенство в гр. Котбус, Германия в периода 9 – 14.07.2024 г. По този повод е отправено искане за финансова подкрепа със сума в размер на 1000 лв. за всеки състезател или общо 2 000 лв., която може да бъде осигурена от средствата по Приложение №13.5, т.37 - Традиционен шампионат по автомобилизъм „Писта Бургас 2024“.  
Община Бургас развива активно и подкрепя развитието на спортните активности, независимо от типа спорт, както и дали става дума за професионален или непрофесионален тип спортни активности. Създаването на добра двигателна култура у децата и младите, както и осигуряването на добри възможности за подготовка и осъществяване на състезателни активности за професионалните спортисти са в еднаква степен приоритетни за Общината и в този смисъл заслужават подкрепата на Общински съвет, като част от усилията за здравословен и пълноценен живот на гражданите на Бургас и в отговор на стратегическите цели и приоритети в Програмата за демографско развитие на Бургас.
Имайки предвид осигуряване на необходимия финансов ресурс в обществен интерес, моля на основание чл. 60, ал. 1 от Административнопроцесуалния кодекс, да се допусне предварително изпълнение на решението.
            Предвид гореизложеното и на основаниe чл. 21, ал. 1, т. 8, т. 23 и ал. 2 от Закона за местното самоуправление и местната администрация, предлагам Общински съвет – Бургас да вземе следното:
РЕШЕНИЕ:

I.  Дава съгласие да бъде допълнен Спортния календар на Община Бургас за 2024 година, както следва:
- нова т. 88 - кръг от Държавно първенство по силов многобой 2024 г., като част от национална кампания на Министерство на младежта и спорта и Спортната асоциация на МВР под мотото „Силните срещу дрогата“ с организатор Българска федерация на силовите атлети – финансиране в размер на 3 000 лв. (три хиляди лева), за сметка на средствата по Приложение №13.5, т.37 - Традиционен шампионат по автомобилизъм „Писта Бургас 2024“. 

II. Дава съгласие да бъде допълнено Приложение №13.4 „Субсидиране на други дейности в спорта през 2024 г.“, както следва: 
      - нова т.22 - финансово подпомагане на И. М. П. – състезателка от СК по борба „Бургас“ за участие на Европейско първенство U15 по свободна борба в Лутраки, Гърция – финансиране в размер на 2 000 лв. (две хиляди) лева, за сметка на средствата по Приложение №13.5, т.37 - Традиционен шампионат по автомобилизъм „Писта Бургас 2024“. 
  - нова т.23 - финансово подпомагане на КБ „Черноморец - Бургас“ за участие на състезателите Я. Г. К., В. М. Г. и Г. П. И.  на Европейско първенство U15 по свободна борба в Лутраки, Гърция – финансиране в размер общо на 5 000 лв. (пет хиляди) лева, за сметка на средствата по Приложение №13.5, т.37 - Традиционен шампионат по автомобилизъм „Писта Бургас 2024“. 
      - нова т.24 - финансово подпомагане на Д. Я. и В. Г. – състезатели от КК „Черноморец - Бургас“ за участие на за Европейско първенство в гр. Котбус, Германия за юноши старша възраст и мъже до 23 г. – финансиране в размер на 2 000 лв. (две хиляди) лева, за сметка на средствата по Приложение №13.5, т.37 - Традиционен шампионат по автомобилизъм „Писта Бургас 2024“. 
  нова т. 25 - финансово подпомагане на състезателите от Спортен клуб по подводен риболов „Черноморец“ за подготовката и участието им в 34-то Евро-Африканско първенство по подводен риболов – финансиране в размер на 1 000 лв. (хиляда лева), за сметка на средствата по Приложение №13.5, т.37 - Традиционен шампионат по автомобилизъм „Писта Бургас 2024“.
III. На основание чл. 60, ал. 1 от Административнопроцесуалния кодекс, допуска предварително изпълнение на решението.
  
Приложение:
Съгласно текста.



С уважение,

МАНОЛ ТОДОРОВ  
Зам.-кмет „Спорт и туризъм“ 

